Rodopi (okres)

Rodopi () je okres v Plovdivskej oblasti v južnom Bulharsku v Hornotráckej nížine a v pohorí Rodopy.BENKOVSKA, Miroslava; PANGELOV, Bojko. Regionalna enciklopedija na Bălgarija : Plovdiv i Plovdivska oblast. Sofia : Knigoizdatelska kăšta "Trud"; TL "Konsult". 2009. 298 s. ISBN 9789545288807. S. 53 – 55. (po bulharsky)www.rodopi-bg.org Žije tu vyše 30 tisíc stálych obyvateľov v 21 sídlach. Okres bol vytvorený vládnym dekrétom č. 3182 zo 17. novembra 1987, oddelením od okresu Plovdiv.

 Geografia 
Okres patrí pod Trácko-strandžanskú prírodne-geografickú oblasť a v rámci nej leží na území Hornotráckej podoblasti. Leží v Plovdivskej oblasti a so svojou plochou približne  zaberá zhruba 10% tejto oblasti. Približne  z rozlohy okresu sa nachádza na území pohoria Rodopy.w3.rodopi-bg.org

 Vodstvo 
Najvýznamnejšie rieky, ktoré pretekajú cez okres sú Marica, Asenica, Văča a Părvenecka reka.

 Sídla 
Na území okresu sa nachádza 21 dedín. Celkovo 7 obcí z tohto počtu leží priamo v pohorí Rodopy.rodopi-bg.org V okrese sa nenachádza žiadne sídlo so štatútom mesta. 

Dediny tvoriace okres Rodopi: 
Belaštica (), Bojkovo (), Branipole (), Brestnik (), Brestovica (), Calapica (), Čuren (), Dedevo (), Hrabrino (), Izvor (), Jagodovo (), Kadievo (), Krumovo (), Lilkovo (), Markovo (), Orizari (), Părvenec (), Sitovo (), Skobelevo (), Ustina (), Zlatitrap ()

Administratívne centrum okresu sídli v Plovdive, teda mimo hraníc okresu samotného.http.rodopi-bg.org

 Charakteristika 
Prírodné a klimatické podmienky ako aj geografická poloha robia okres významnou predmestskou zónou Plovdivu s vysokým hospodárskym, kultúrnym a turistickým potenciálom. Prevažná väčšina obyvateľov okresu žije v dedinách, ktoré ležia v rovinatých častiach okresu, alebo v dedinách na úpätí Rodop. V dedinách, ktoré sa nachádzajú priamo v horských častiach Rodop (dediny Izvor, Bojkovo, Dedovo, Sitovo, Lilkovo, Skobelevo a Čuren) žijú približne len 2% obyvateľov okresu. Najväčším sídlom okresu je Calapica kde v roku 2008 žilo takmer 2500 obyvateľov a najmenším sídlom je horská dedina Čuren, kde žije menej ako 10 stálych obyvateľov.

 Obyvateľstvo 
Podľa údajov z roku 2011 žilo vtedy na území okresu 32 602 obyvateľov, z toho 15 969 mužov a 16 633 žien.3w.rodopi-bg.org 

 Hospodárstvo 
Okres patrí k najvýznamnejším poľnohospodárským regiónom Plovdivskej oblasti. Pestuje sa najmä zelenina, rozšírené je aj ovocinárstvo, obilninárstvo, ako aj pestovanie viniča a húb. Okres je významným vinárskym centrom južného centrálneho Bulharska, pričom tradičné vinárske sídla pkresu sú Brestnik, Brestovica, Părvenec a Markovo.

 Doprava 
Cez územie okresu prechádza diaľnica na trase Sofia – Plovdiv – Burgas/Svilengrad ako aj cesta spájajúca cez pohorie Rodopy mestá Plovdiv – Asenovgrad – Smoľan.

 Zaujímavosti okresu 
Medzi najvýznamnejšie zaujímavosti okresu patria napríklad Belaštinský monastier pro dedine Belaštica, chránená lokalita Činarite pri tej istej dedine,KIRADŽIEV, Svetlin. Enciklopedičen geografski rečnik na Bălgarija. Sofia: Iztok-Zapad. 2013. 628 s. ISBN 6191521421. S. 42. (po bulharsky) alebo Ustinský vodopád pri dedine Ustina.EVTIMOVA, Violeta. Zapadni Rodopi. Sofia : Izdatelstvo „Travel Books“. 2017. 302 s. ISBN 9786199033029. S. 95 – 96. (po bulharsky)

 Galéria 

 Referencie 

 Iné projekty 

Kategória:Okresy v Bulharsku
Kategória:Plovdiv (oblasť)